Νηρηίδα (δορυφόρος)

Νηρηίδα 250px
Εικόνα της Νηρηίδας που έστειλε το σκάφος Βόγιατζερ 2. Ανακάλυψη Ανακαλύφθηκε από Γκέραρντ Κάιπερ Ημερομηνία Ανακάλυψης 1 Μαΐου 1949 Προσδιορισμοί Εναλλακτική ονομασία Ποσειδώνας IΙ  Χαρακτηριστικά τροχιάς Περιποσειδώνειο (ελάχιστη απόσταση από τον Ποσειδώνα) 1.372.000 Km Αποποσειδώνειο (μέγιστη απόσταση από τον Ποσειδώνα) 9.655.000 Km Ημιάξονας τροχιάς 5.513.787 Km Εκκεντρότητα 0,7469 Περίοδος περιφοράς 360,1362 ημέρες Κλίση 32,55° (προς τον Ισημερινό του Ποσειδώνα) Είναι δορυφόρος του Ποσειδώνα Φυσικά χαρακτηριστικά Μέση Ακτίνα 170 ± 25 Km Μάζα 3,1 × 1019 kg Μέση πυκνότητα 1,5 g/cm3 Περίοδος περιστροφής 0,48 ημέρες Λευκαύγεια 0,155 Επιφανειακή θερμοκρασία ~50 K
Νηρηίδα () ονομάζεται ένας από τους φυσικούς δορυφόρους του πλανήτη Ποσειδώνα. Ανακαλύφθηκε στις 1 Μαΐου του 1949 από τον Γκέραρντ Κάιπερ. Το όνομά της προέρχεται από τις Νηρηίδες οι οποίες κατά την ελληνική μυθολογία ήταν θαλάσσιες νύμφεςKuiper, Gerard P., "The second satellite of Neptune", PASP 61 (1949) 175–176. Η άλλη σημερινή ονομασία της Νηρηίδας είναι Ποσειδώνας ΙΙ (Neptune II).

Μέχρι την ανακάλυψη της Αλιμήδης και της Ψαμάθης, θεωρούνταν ο πλέον μακρινός φυσικός δορυφόρος του Ποσειδώνα. Είναι ο τρίτος σε μέγεθος φυσικός δορυφόρος του Ποσειδώνα με διάμετρο 340 χλμ.. Η τροχιά της Νηρηίδας είναι ιδιαίτερα εκκεντρική (συγκεκριμένη διαθέτει την πιο εκκεντρική τροχιά από όλους τους δορυφόρους του ηλιακού συστήματος) με μέση ακτίνα τα 5.513.787 χλμ. και γενικότερο εύρος 1.353.600 χλμ. έως 9.623.700 χλμ.. Λόγω της περίεργης τροχιάς της εικάζεται ότι η Νηρηίδα είτε πρόκειται για αστεροειδή ή αντικείμενο της ζώνης του Κάιπερ που παγιδεύτηκε από το βαρυτικό πεδίο του Ποσειδώνα, είτε υπέστη αλλαγή τροχιάς έπειτα από την παγίδευση, του με διαφορά μεγαλύτερου φυσικού δορυφόρου του Ποσειδώνα, του Τρίτωνα.

Κατά το πέρασμα από τον Ποσειδώνα το 1989, το σκάφος Βόγιατζερ 2 δεν βρέθηκε σε αρκετά κοντινή απόσταση από τη Νηρηίδα με αποτέλεσμα οι φωτογραφίες της που έστειλε πίσω στη Γη να μην αποτυπώνουν τα επιφανειακά χαρακτηριστικά της με ικανοποιητική ευκρίνεια. Κάτι που μπορεί να εξαχθεί από αυτές τις φωτογραφίες είναι το ιδιαίτερα ακανόνιστο σχήμα της Νηρηίδας. Η μεγάλη απόσταση του Ήλιου από τον Ποσειδώνα έχει ως συνέπεια να φτάνει ελάχιστο φως στη Νηρηίδα.

330px|thumb|Η Νηρηίδα.

 Παραπομπές 

 Εξωτερικοί σύνδεσμοι 
 Νηρηίδα  από την Εξερεύνηση του Ηλιακού Συστήματος της NASA 
 Οι δορυφόροι του Ποσειδώνα από τον Σκοτ Σέπαρντ 

Κατηγορία:Φυσικοί δορυφόροι Ποσειδώνα